Komisijos sprendimas
1986 m. rugsėjo 19 d.
iš dalies keičiantis Sprendimą 81/92/EEB dėl Urugvajaus įmonių, patvirtintų importuoti šviežią mėsą į Bendriją, sąrašo
(86/485/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1] su paskutiniais pakeitimais, padarytais Reglamentu (EEB) Nr. 3768/85 [2], ypač į jos 4 straipsnio 1 dalį ir 18 straipsnio 1 dalį,
kadangi Urugvajaus įmonių, patvirtintų importuoti šviežią mėsą į Bendriją, sąrašas iš pradžių buvo sudarytas pagal Komisijos sprendimą, kuris buvo iš dalies pakeistas ir paskelbtas Sprendimu 81/92/EEB [3] su paskutiniais pakeitimais, padarytais Sprendimu 86/147/EEB [4];
kadangi įprastinis patikrinimas, atliekamas pagal Direktyvos 72/462/EEB 5 straipsnio ir 1986 m. rugsėjo 11 d. Komisijos sprendimo 86/474/EEB dėl patikrinimų vietoje, atliktinų importuojant galvijus, kiaules ir šviežią mėsą iš valstybių, kurios nėra narės, įgyvendinimo [5], 3 straipsnio 1 dalies reikalavimus, parodė, kad po paskutinio patikrinimo padėtis higienos normų laikymosi lygis vienoje įmonėje pasikeitė;
kadangi dėl to derėtų iš dalies pakeisti įmonių sąrašą;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 81/92/EEB priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1986 m. rugsėjo 19 d.